izzako/sundanese-pixelgpt huggingface dataset:
Waktu nu Patali jeung Kayaan Alam
"Usum mamaréng" nyaéta usum mimiti ngijih 2
"Usum ngijih" nyaéta waktu mindeng turun hujan 3
"Usum dangdarat" nyaéta usum panyelang antara ngijih jeung katiga, hujan jeung halodo kakapeungan 4
"Usum katiga" nyaéta usum halodo, usum teu hujan 5
"Usum barat" nyaéta usum angin grdénu jolna ti kulon, pacampur jeung hujan 6
"Usum selatan" nyaéta usum loba angin nu jolna ti kidul-wétan
&lt;/poem&gt; Waktu Nu patali jeung Kaayaan nu aya di Masarakat
"Usum ngagebug" nyaéta usum loba nu gering parna, loba nu maraot 2
"Usum sasalad" nyaéta usum loba panyakit nu babari tépa 3
"Usum parepok" ny éta usum loba nu kawin 4
"Usum paceklik" nyaéta usum kurang dahareun, pangpangna béas atawa paré, usum paila 5
"Usum tigerat" nyaéta usum paceklik 6
"Usum nguyung" nyaéta usum paceklik
&lt;/poem&gt; Waktu nu Patali jeung Tatanén di Sawah
"Usum nyambut" nyaéta mangsa ngagarap sawah 2
"Usum tebar" nyaéta mangsa ngawurkeun binih kana pabinihan 3
"Usum tandur" nyaéta mangsa melak binih parénu tos jadi di kotakan sawah 4
"Usum ngarambét" nyaéta mangsa miceunan jukut nu jaradi antara tangkal paré di sawah 5
"Usum celetu" nyaéta mangsa siki paré geus mimiti cul-cel baruahan 6
"Usum beukah" nyaéta mangsa paré areusian, bareukah 7
"Usum rampak" nyaéta mangsa paré geus rampak kaluar humbutna 8
"Usum beuneur héjo" nyaéta mangsa paré geus beuneur tapi masih kénéh héjo 9
"Usum pibuateun" nyaéta mangsa paré ngadagoan waktu nu mustari pikeun dipanén 10
"Usum panén" nyaéta mangsa paré diala (dibuat)
&lt;/poem&gt; Waktu nu Patali jeung Tatanén di Huma
"Usum nyacar" nyaéta mangsa nyacar leuweung pihumaeun 2
"Usum ngahuru" nyaéta mangsa ngaduruk kai jeung kakayon séjénna 3
"Usum ngaseuk" nyaéta mangsa melak paré huma 4
"Usum ngoréd/ngoyos" nyaéta mangsa meresihan jukut nu jaradi antara luwukan paré ku koréd 5
"Usum dibuat/ngétém" nyaéta mangsa ngala paré (maké étém)
Kabuki mangrupa seni téater tradisional sarta budaya pituin ti Nagara Sakura, Jepang, anu mibanda ajén seni luhur, ku lantaran Kabuki mangrupa seni téater anu ngagabungkeun antara nyanyi sarta nari
Cicirén ti Kabuki ieu téh nyaéta ti dangdanan anu dipaké sarta pakéan husus
Sajarah kabuki dimimitian dina taun1603, sabot Okuni, miko atawa gadis ladén di kuil Shinto Izumo Taisha
Saterusna, dina taun 1629, pamaréntahan militer ngalarang wanoja mintonkeun kabuki ku lantaran dianggap ngaruksak moral pamiarsa
Ngaliwatan sagala rupa usaha ti sagala pihak, kabuki sumebar jadi hiji seni tari
kabuki mimiti dipintonkeun ku Kyozo Nakamura, penari profésional nu meunang penghargaan Important Intangible Cultural Properties-kabuki (collective recognition – gelar pangakuan resmi) anu geus loba mintonkeun di Tokyo, Kyoto, Nagoya sarta Fukuoka
Seting panggung anu éndah berlatar lukisan danau kalayan salju sarta dirojong ku tata lampu anu alus
Dina sumebar na, kabuki dibédakeun jadi dua, nyaéta Kabuki odori jeung Kabuki geki
Kabuki odori (Kabuki tarian) dipintonkeun nalika kabuki masih dibawakeun ku Okuni népi ka mangsa Wakashu-kabuki, budak lalaki nari dibarengan ku lagu nu keur ténar jeung aya akrobatan sagala
Kabuki geki mangrupa pintonan sandiwara nu ditujukeun ka masarakat kota di zaman Edo nu intina nari jeung sandiwara
Tema pintonan Kabuki geki nyaéta tokoh sajarah, carita kahirupan, jeung paristiwa kajahatan, ku kituna jenis kabuki ieu leuwih dipikawanoh ku sebutan Kabuki kyogen
Gedung nu biasa dipakaé pikeun pintonan kabuki nyaéta Kabuki-za
Musik nu maréngan kabuki dibagi dumasar arah sumber sorana
Musik nu dipaénkeun di gigir katuhu panggung ti arah panongton disebut Gidaykbushi
Takemoto (Chobo) nyaéta sebutan pikeun musik Gidaykbushi khusus pikeun kabuki
Salian ti éta, musik nu dipaénkeun di gigir kénca panggung ti arah panongton di sebut Geza ongaku, sedengkeun musik nu dipaénkeun di luhur panggung di sebut Debayashi
Dunya Arab (; Transliterasi: al-`alam al-`arabi) ngarujuk ka nagara nu nganggo basa Arab nu ngampar ti Samudra Atlantik di kulon nepi ka Laut Arab di wétan, jeung ti Laut Tengah di kalér nepi ka Tanduk Afrika jeung Samudra Hindia di tenggara
Dunya Arab diwangun ti 24 nagara jeung wewengkon kalawan populasi 325 juta dina dua buana
Piala Afrika 1996 diayakeun di Afrika Kidul ti 13 Januari nepi ka 3 Pébruari 1996
15 tim ralomba dina kajuaraan maén bal ieu
Dina kajuaraan ieu, Afrika Kidul midang salaku juara sanggeus ngéléhkeun Tunisia kalawan skor 2-0
Zambia jeung Ghana hasil nembus asup babak semifinal
5 gol 4 gol 3 gol 2 gol Gol bunuh diri 1 gol
Monolit mangrupa hiji wangunan alami (géologis) atawa jieunan (téknologi), kawas gunung, nu kasusun ti batuan tunggal nu gedé
Formasi atawa wangunan ieu biasana muncul ku lantaran érosi jeung biasana kajieun ti batuan métamorf nu kacida teuasna
Kecap ieu asalna ti basa Yunani μονόλιϑος ("monolithos") nu diturunan ti μόνος ("hiji" atawa "sorangan") jeung λίϑος ("batu")
Monolit nu panggedéna di Marcapada ayeuna nyaéta:
Kiai Haji Ahmad Dahlan atawa Muhammad Darwis () mangrupa salah sawios Pahlawan Nasional Indonésia jeung perintis parobahan Islam di Indonésia sarta pangadeg Organisasi Muhammadiyah
Namina Muhammad Darwisy putra K.H
Abu Bakar (Imam Masjid Gedé Kasultanan Yogyakarta) jeung ambuna Nyai Abu Bakar (putri H. Ibrohim, Hoofd Panghulu Yogyakarta)
Gumelar dina taun 1868 M, ngarupikeun katurunan kaduabelas ti Maulana Malik Ibrohim, salah sawios ti antara Wali Songo
Lengkep silsilahna: "Muhammad Darwisy/ K.H
Ahmad Dahlan bin K.H
Abu Bakar bin K.H
Muhammad Sulaiman bin Kiyai Murtadla bin Kiyai Ilyas bin Demang Djurung Djuru Kapindo bin Demang Djurung Djuru Sapisan bin Maulana Sulaiman Ki Ageng Gribig (Jatinom) bin Maulana Muhammad Fadlullah (Prapen) bin Maulana ‘Ainul Yaqin bin Maulana Ishaq bin Maulana Malik Ibrahim" Samulangna ti Mekkah nikah sareng Siti Walidah (putri Kyai Penghulu Haji Fadhil, anu kawentar Nyai Ahmad Dahlan, saurang Pahlawan Nasional jeung pengadeg Aisyiyah)
Ti rarabi sareng Siti Walidah, K.H
Ahmad Dahlan gaduh 6 anak nyaéta Djohanah, Siradj Dahlan, Siti Busyro, Irfan Dahlan, Siti Aisyah, Siti Zaharah
Ahmad Dahlan nyaéta, Nyai Abdullah (rangda H. Abdullah), Nyai Rum (adina Kyai Munawwir Krapyak), Nyai Aisyah (adina Ajengan Penghulu Cianjur) gaduh anak Dandanah, Nyai Yasin ti Pakualaman Yogyakarta
SMK MUHAMMADIYAH 2 KUNINGAN Atikan Sang Kiai
Anjeunna lahir di Yogyakarta kalayan ngaran leutik Muhammad Darwis
Sanggeus ngabéréskeun atikan dasar madrasah, anjeunna indit ka Mekah pikeun diajar ageman sarta basa Arab
Sanggeus diajar parobahan-parobahan anu lumangsung di Mesir, Arab, India, Ahmad Dahlan usaha ngayakeun parobahan di Indonésia
Anjeunna ngawanohkeun cita-cita parobahanana
Usahana ieu meunang loba tangtangan ti ajengan séjén
Tapi alatan pangrojong murid sarta babaturanna, dina tanggal 18 Nopémber 1912 manéhna junun ngadegkeun Muhammaditah minangka organisasi anu usik dina widang dakwah sarta atikan Islam modérn kahiji di Indonésia
Kira-kira sabelas taun sanggeus Muhammadiyah ngadeg, K.H Ahmad Dahlan maot
Dina taun 1911, KH Ahmad Dahlan ngadegkeun sakola
Di sakolana ieu manéhna méré atikan umum, digigireun atawa sabeulah atikan ageman
Anjeunna ogé ngahapuskeun jarak antara murid lalaki sarta awéwé
Ahmad Dahlan dikenang lain ukur manéhna pangadeg Muhammadiyah, tapi minangka ajengan anu ngaluarkeun napas probahan dina Islam
Anjeunna ngébréhkeun gagasan kasebut dina wangun organisasi anu teuneung sarta kabuka
Dina umur 15 taun, anjeunna miang haji jeung dumuk di Mekah salila lima taun
Pada périodeu ini, Muhammad Darwis mimiti papanggih jeung pamikiran-pamikiran pembaharu dina Islam, saperti Muhammad Abduh, Al-Afghani, Rasyid Ridho jeung Ibnu Taimiyah
Nalika mulang ka kampungna taun 1888, anjeunna ganti nami janten Ahmad Dahlan
Taun 1903, balik deui ka Mekah tur tumetep salila dua taun
Dina mangsa ieu, anjeunna kungsi guguru ka Syéh Ahmad Khotib, ogé guru ti pangadeg NU, K.H
Ideu pembaharuan Islam ditampa Ahmad Dahlan waktu anjeunna diajar di Mekah
Anjeunna nempo yén umat Islam di lingkunganana henteu nyekelan teguh dina Al-quuran sarta sunah Nabi, samentara lembaga atikan ogé tacan nyukupan
Alatan éta narékahan ngajak umat Islam balik ka Al-quran sarta sunah Nabi guna ngadegkeun masarakat Islam anu sabenerna
Sajaba masalah keimanan, pajoanganna ogé dipigawé dina widang sosial
Ahmad Dahlan mindeng ngalakonan hal-hal anu nurutkeun ukuran ajengan dina mangsa éta henteu saluyu jeung ajaran Islam, ku kituna dituduh minangka kiai kafir alatan meniru cara-cara kulon
Tapi anjeunna narima jeung haté lapang, sarta kayakinan yén anu dipigawé nyaéta bener
Ahmad Dahlan nyaéta putra KH Lebu Beuleum bin Kiai Sulaiman, saurang khatib tetep Masjid Agung Yogyakarta
Kawas bapana, KH Ahamad Dahlan ogé jadi khatib di Masjid kasebut
Minangka saurang khatib, KH Ahad Dahlan dkenal jujur, rancagé, sarta bener-bener dina digawé, ku kituna sultan Yogyakarta méréna gelar "Khatib Amin" (khatib anu dipercaya)
anjeunna ngagagas lahirna Persyarikatan Muhammadiyah dina tanggal 8 Dzulhijjah 1330 Hijriyah/ 18 November 1912 Masehi
Mulang ka Rohmatulloh
Ahmad Dahlan ghofarahulloh wayarham pupus dina yuswa 54 taun kaping 23 Pébruari 1923 dikurebkeun di Yogyakarta
Buku Jurnal Lainnya
Wewengkon Samudra India Britania
Tingkeban; Babarit nyaéta asalna tina kecap “tingkeb” hartina tutup, maksudna awéwé anu keur ngandeg tujuh bulan teu meunang sapatemon jeung salakina nepi ka opat puluh poé sanggeus ngajuru, sarta ulah digawé anu beurat sabab kandunganna geus gedé
Anapon aturan sedekah tingkeban, mimitina nangtukeun waktuna
Biasana nu alusna mah bulan Hijriyah, tanggalna anu aya angka tujuhan, saperti tanggal 7, tanggal 17, jeung tanggal 27
Sanggeus netepkeun waktuna, tuluy ditataharkeun
Éta hal dilaksanakeun sangkan orok anu aya di jero kandungan jeung anu ngababarkeunna salamet
Maksud jeung tujuan
Maksud upacara tingkeban nyaéta sodakoh panutup atawa paméakan
ti mimiti 40 poé sanggeus babaran ulah muka saméméh nepi kana waktuna
Anapon istilahna nyaéta: Waktu jeung tempat
Waktu lumangsungna upacara 7 bulan atawa tingkeban biasana kudu diayakeun dina bulan ka 7 tanggal 7, 17 atawa 27 jeung dina jam 07.00 atawa 19.00
Tempat lumangsungna upacara 7 bulan atawa tingkeban dilaksanakeun di jero jeung di luar imah nyaéta di buruan atawadi pipir imah
Di jero imah ngariung tatangga jeung dulur-dulur nu diondang, sedengkeun nu hamil dimandikeun di buruan atawa di tukangeun imah
Di buruan nu hamil nu geus dimandikeun éta ngajual (méré) rujak kanistrén ka barudak
Dina upacara tingkeban loba pakakas nu kudu disadiakeun salaku kalengkepan upacara
Pakakas-pakakas éta mibanda lambang: Prak-prakan
Dina prak-prakanana ieu upacara sok diayakeun pengajian babarengan sarta biasana maca ayat-ayat Al-quran nyaéta surat Yusuf, surat Lukman sarta surat Maryam minangka surat surat anu dianggap mulya
Lian ti éta ditataharkeun ogé parabot pikeun upacara ngamandian nu keur kakandungan, sarta anu utama nyaéta rujak kanistrén anu diwangun ti 7 rupa bungbuahan
Nu keur kakandunga dimandian ku tujuh kulawarga deukeut anu dipingpin ku saurang paraji sacara bagilir kalayan ngagunakeun 7 lembar lawon samping batik anu dipaké gunta-ganti unggal guyuran sarta dimandian ku cai kembang tujuh rupa
Sanggeus kitu acara dituluykeun kana siram ibu hamil anu dipingpin ku indung beurang
Ibu hamil dibawa ku paraji ka hareupeun imah
Anu saméméhna geus ditataharkeun aya jajambaran anu eusina duit, jumlah duitna numutkeun kana wedal salaki jeung pamajikan anu ditambahkeun anu geus dicampuran kembang tujuh rupa
Mimitina indung beurang ngebut-ngebutkeun kembang mayang ka awak ibu hamil, tuluy boh gadis boh ibu-ibu nyalampeurkeun, lantaran ceuk sahaol mah bakal téréh boga anak
Sanggeus kitu indung paraji mawa kalapa gading anu geus digambaran bari ngadu’a, doana nyaéta:
"Bismilahirohmanirohim" "Macakeun Qomat," "Surat Al Fthihah, Al Falaq, Al Fathihah," "Pangéran anu kawasa muga-muga babar sing mulus rahayu berkah salamet, sing lungsur langsar, mun istri sing geulis mun pameget sing kasép, sing soléh manahna, sing pinter milari élmuna, " Bismilahirohmanirohim" " "Macakeun Sahadat," "Surat Al Kautsar," "Sabulan ngahérang, dua bulan ngalengang, tilu bulan gumulung, opat bulan mangrupa, lima usik, genep malik, tujuh kolot, 8
usik, genep malik, tujuh kolot, 8 ngora, salapan medal ka dunya, borosot héor."
Dina guyuran katujuh diasupkeun belut nepi ka beunang kana beuteung nu keur kakandungan , ieu hal dipimakdud sangkan lancar dina prosés babaran
Bareng jeung muragna belut, kalapa gading anu geus digambaran ku tokoh wayang ku salakina dibeulah maké bedog
Ieu hal dipimaksud sangkan orok anu dikandung sarta kolotna miboga laku lampah anu hadé
Sanggeus réngsé dimandian biasana nu keur kakandungan didangdanan tuluy dibawa ka tempat rujak kanistrénanu geus disiapkeun
Tuluy anu keur kakandungan ngajual éta rujak ka barudak sarta para sémah anu hadir dina éta upacara , sarta maranéhna meulina ngagunakeun talawéngkar, nyaéta kenténg anu geus dijieun buleud kawas duit kencring
Nalika nu keur kakandungan ngajual rujak, salakina mah miceun sésa parabot mandi kawas cai sésa dina jajambaran, belut, kembang, jsb
Kabéhanana éta kudu dipiceun di jalan simpang opat atawa simpang tilu, sanggeus rujak kanistrén béak kajual runtuyan upacara adat tingkeban réngsé dilaksanakeun
Kapuloan Kokos (Keeling)
Nusa Tenggara Wetan
Daptar nagara di dunya
Radén Nike Ratnadilla atawa anu biasa dipikawanoh minangka Nike Ardilla () nyaéta saurang penyanyi rock ti Bandung, Jawa Kulon Indonésia
Manéhna maot alatan kacilakaan mobil di Bandung dina umur 19 dina popularitas nu keur naék, tapi nepi ka ayeuna ngaranna tetep kaceluk di Indonésia
Manéhna dipikawanoh minangka "Legenda Ngora"
Nepi ka ayeuna, Nike Ardilla nyaéta musisi, penyanyi, béntang film, sarta modél pang suksésna dina sajarah industri di Indonésia
Penyanyi Pop nu Populér
Penyanyi pop Nike Ardilla nyaéta salah sahiji seniman anu populér kahiji di Indonésia nu gelar selebritina bisa dilarapkeun
Manéhna saurang pamaén nu dipoles di panggung sarta ngamekarkeun karir nu luhur minangka artis dina sinétron melodrama romantis
Kahirupan pribadina ngeusian lajur koran sarta majalah gosip nu populér
Manéhna nyaéta saurang rumaja kasebut soméah
Salah sahiji hits mimitina Honky Tonk Woman, lagu anu dijieun ku Mick Jagger
Nike ogé nyaéta saurang pengagum Madonna sarta Marilyn Monroe
Nike Ardilla nyaéta saurang superstar, profilna aya dina majalah anu teu kaitung deui jumlahna
Albeum "Bintang Kehidupan" mecenghul dina musim semi 1990, sarta judul tembangna nyaéta Instan Smash, balap ka posisi nu pangluhurna
Albeum éta sorangan asup tangga lagu di nomer hiji sarta kajual leuwih ti 500.000 kopi saprak dirilis dina minggu kahiji, nyieun rékor anyar pikeun saurang artis awéwé
Sataun sanggeus dirilis, Albeum Bintang Kehidupan geus ngajual leuwih ti dua juta eksemplar
Kalayan 30 juta albeum kajual di sakumna dunya sarta acara-acara bergengsi jadi hiji-hijina artis di handapeun umur 15 anu ngajual albeum leuwih ti 2 juta kopi anu kungsi di Indonésia
Leuwih ti artis solo séjénna, Nike Ardilla nyaéta kakuatan balikna Rock pop rumaja di ahir '80-an
Nike Ardilla henteu ukur jadi saurang bentang
manéhna geus loba ngajual tulisan-tulsanna, Nike ogé jadi puseur modél anu dituturkeun ku rumaja saumurna
Sabot albeum debut nu dijudulan ku Nike "Seberkas Sinar" dirilis dina pertengahan 1989, asup tangga lagu di nomer hiji sarta tetep hits dina waktu sapuluh minggu
Sanggeus léad single mana-mana mereda, albeum éta terus muter ti hits: Nomer hiji tunggal "Seberkas Sinar", balada Top 10 "Cinta Pertama", sarta Top 5 "Lagu Asmara"
Dina ahir 1989 Seberkas Sinar geus kajual sajuta kopi, sarta nuluykeun pikeun ngajual tilu juta leuwih alus di luhur éta
Kasuksésanna micu lambak Lady Rocker ngora anu kaasup Anggun C Sasmi, Poppy Mercury, Inka Christie, sarta Mayang Sari
Sanggeus kitu loba albeum nu dirilis kawas: Nyalakan Api 1991, 1992 Matahari ku, Biarkan Aku Mengalah 1993, Bairkan Cintamu berlalu 1994, Sandiwara Cinta 1995, jsb
Vierra nyaéta hiji band asal Jakarta anu anggotana Widy (vocal), Kevin Aprilio (piano/keyboard), Tryan (drum, backing vocal) sarta Raka (gitar)
Awalna Kevin ngagunakeun ngaran Andante pikeun band anu diadegkeun 2008 ieu tuluy ngarasa kurang pas kadéngéna di ceuli saterusna Tryan ngusulkeun ngagunakeun "VIERRA" minangka gaganti ngaran bandnna anu hartina "Opat"
maranéhanana ngamimitian jadi babaturan ngaliwatan internét
Kalayan ngagunakeun "jejaring sosial", Tryan anu leuwih tiheula geus jadi sobat jeung Kevin ngawanohkeun Raka ka Kevin
Sanggeus sapuk pikeun ngadegkeun hiji band, saterusna maranéhanana néangan hiji urang deui pikeun ngeusian posisi vocal
Tuluy Raka ogé ngawanohkeun Widy ka Tryan sarta Kevin ogé ngaliwatan "jejaring soaial" anu sarua
Ngarasa sipat vocal Widy anu luhur sarta cocog kalayan konsép musik VIERRA, ahirna gadis kalahiran 1990 ieu ogé asup minangka vokalis VIERRA
Kévin anu saméméhna leuwih tiheula dipikawanoh, alatan sajaba minangka anak pasangan musisi Addie MS sarta Memes, ogé sempet kaluar minangka pamaén FTV
Tina sosobatan jeung Trian, sang drummer, pamustunganana liwat dunya maya sanggup ngahijikeun anggota Vierra séjénna
Kalayan ngusulkeun jenis "power pop" kalayan musik-musik ala "Disney", Vierra ngaebrak kalayan debut albeum mimiti, "FIRST LOVE", kalayan single mimiti "Dengarkan Curhatku"
Kalayan vokal Widy anu marahmay sarta has rumaja, Vierra sanggup méré nuansa anu béda di belantika musik Indonésia
Suksés kalayan single kahiji, Vierra ogé ngaluarkeun single-single séjénna, kawas "Perih" sarta "Bersamamu" kabuktian sanggup ditarima para Vierrania, sebutan has pikeun fans Vierra
Sacara musikal, maranéhna leuwih nyebut tembang-tembangna di jalur power pop atau pop disney
Power pop, alatan lagu-lagu pop vérsi urang, bisa nyieun kaayaan leuwih pinuh sumanget
Maksudna pop disney nyaéta lagu-lagu vierra nu nada-nada vokalna nyieun urang sarasa di dunya ngimpi
Alatan rumaja emang pinuh kalayan ngimpi sarta harepan
Band budak ngora lolobana nyieun lagu anu "guitar base"
Vérsi band anu keyboard base bisa diitung rada langka
Ieu bisa méré diferensiasi antara Vierra sarta band-band séjén
Pola keyboard base ieu bisa jadi alatan Kevin émang kapangaruhan musikalitas Bapana, Adie MS. Lain saukur kevin dina hal musakilatas viera ieu, masih aya Widi, Raka sarta Trian
Sarta maranéhanana boga musikalitas anu hébat saprak mimiti papanggih
Karajaan Norwégia atawa Kongeriket Norge (Noreg) dina basa Norwégia, mangrupa hiji nagara Nordik di Samenanjung Skandinavia bagian kulon nu tepung wates jeung Swédia, Finlandia, jeung Rusia
Basisirna nu aya di Samudra Atlantik Kalér jeung Laut Barents mangrupa lokasi ti fyord nu kasohor
Svalbard jeung Jan Mayen aya dina kadaulatan Norwégia dumasar kana Traktat Svalbard
Norwégia miboga hiji pulo nu ngaranna Bouvet nu aya di Samudra Atlantik
Norwégia mangrupa nagara kalawan kapadetan populasi nu panghandapna kadua di Éropa
Ibu kotana nyaéta Oslo
Norwégia miboga cadangan minyak bumi, gas alam, mineral, pangan laut, cai tawar nu luas
Norwégia ogé panghasil minyak jeung gas alam per kapita nu panggedéna di luar Wétan Tengah
Norwégia biasana disebut "Kongeriket Norge" (Karajaan Norwégia) dina tulisan Bokmål, lamun "Kongeriket Noreg" dina tulisan Nyrosk
Urang Norwégia Lami biasana nyebut Norwégia "Noregr", jeung urang patengahan Latihan nyaéta "Nor(th)vegia"
Sababaraha téks abad patengahan nyebut ngeunaan mitos raja Norr, budak Snær (personifikasi salju), katurunan Fornjót, pangawasa legéndaris Finlandia
Tapi, umumna diasumsikeun ngaran asalna ti urang Norwégia Lami, nu hartina "norðvegr" (di kaléreun jalan)
Norwégia ogé miboga istilah "austrvegr" "lemah di beulah wétan" (Rusia), "vestrvegr" "lemah di beulah kulon" (Inggris jeung Irlandia), jeung "suðrvegr" "lemah di beulah kidul" (Méditérania)
Jaman Viking miboga karakteristik kalawan paluasan jeung émigrasi ku para palaut Viking
Dumasar kana tradisi, Harald Fairhair (Harald Hårfagre) ngahiji jeung maranéhna wanci 872 M sanggeus Patempuran Hafrsfjord di Stavanger, jadina minangka raja kahiji ti Norwégia ngahiji
Wewengkon Harald utamana basisir Norwégia Kidul
Harald Fairhair maréntah kalawan tangan nu kiat, jeung ceuk sajarah, loba urang Norwégia ninggalkeun nagarana pikeun hirup di Islandia, Kapulauan Faroe, Lemah Héjo, jeung bagian ti Britania Raya sareng Irlandia
Kota-kota Irlandia ayeuna kawas Dublin, Limerick, jeung Waterford diwangun ku padumuk Norwégia jeung Dénmark
Norwégia tepung wates jeung Laut Kalér kulon-kidul, jeung Kapuloan Skagerrak di kidul, Laut Norwégia di kulon, sarta Laut Barents di wétan-kalér
Di beulah wétan, Norwégia tepung wates jeung Swédia, Finlandia, jeung Rusia
Titik pangluhurna di Norwégia nyaéta Galdhøpiggen kalawan 2.469 méter
Norwégia mangrupa nagara monarki konstitusional nu ngagunakeun sistem pamaréntahan parleménter
Parleménna, Stortinget, miboga 169 anggota (saméméhna 165, teras ditambih 4 urang dina kaping 12 Séptémber 2005) nu dipilih pikeun jabatan 4 taun
Parlemén ieu kabagi dua dina voting législasi, Odelsting jeung Lagting
Iwal pikeun sababaraha al, Storting boga fungsi minangka parlemén unikameral
Norwégia dibagi kana 15 county ("fylker")
Norwégia ogé miboga dua wewengkon téritori, Jan Mayen jeung Svalbard
Aya tilu depéndensi : Pulo Bouvet, Pulo Peter I, jeung Daratan Ratu Maud
Ieu county di Norwégia:
Buku nyaéta keretas bodas anu eusina sababaraha puluh atau ratus lambar, dihijikeunna ku cara dikaput atawa dielém jadi hiji, luarna dijilid
Wanda buku téh aya buku catetan, buku tulisan, buku dagang, buku gambar, buku dongeng, buku élmu, jeung réa-réa deui
Buku–buku jaman ayeuna sabenerna mah euweuh dina saméméh jaman pertengahan
Hal anu pangdeukeutna jeung buku-buku téh nyaéta ayana lontar
Kira-kira pertengahan abad ka-5, perkamen sarta vellum geus ngaganti lontar
Perkamen dijieun tina kulit lembu atawa embé, sarta vellum dijieun tina kulit anak sapi
Lambaran-lambaran ieu bahan, bisa ditulis dina hiji sisina, dipotong jeung ukuran anu sarua sarta dijilid dina hiji sisi ku penjepit kulit
Jadi, éta lambaran-lambaran bisa disebut “buku”
Dina jaman pertengahan, buku-buku nu mimiti dicitak téh buku-buku citak dina ieu mangsa
Opat potong vellum ditilep, ku kituna, unggal potongan vellum tétah miboga dua bilah
Ieu potongan-potongan saterusna disusun diumpak-umpak, ku kituna, aya sajumplukan vellum anu diwangun tinadalapan bilah kalawan dingaranan "hiji bagian"
Ieu bagian-bagian dikirimkeun ka ahli keur ditulis jadi buku
Manéhna misahkeun sarta nulis hiji halaman dina hiji waktu
Vellum téh rada kandel, ku kituna bisa ditulis dina dua sisina
Léngkah saterusna nyaéta ngirimkeun pibukueun ka tukang ngajilid buku
Tukang ngaput buku ngaput bagian-bagian ngaliwatan lipetan bagian tukang ku tali
Sampul-sampul tina kai ogé dijieun sarta panungtunganana mah dibeungkeut ku tali ngaliwatan liang-liang di jero papan-papan
Saterusna kulit nu badag di tapelkeun dina bagian tukang jeung sisi-sisi kaina
Léngkah-léngkah séjénna mah ngahias sarta ngawetkeun buku-buku, tapi ieu léngkah téh mangrupa cara nyieun buku-buku jaman ayeuna
Polandia (dina basa Polski: Polska) mangrupa hiji négara républik di Éropa Tengah nu tepung wates jeung Jérman di kulon, Céko jeung Slovakia di kidul, Rusia (Kaliningrad), Lithuania di wétan-kalér, jeung Bélarus sareng Ukraina di wétan (Garis Curzon)
Polandia sacara administratif dibagi kana 16 propinsi (Inggris: "voivodship"; Polandia: "Województwo")
Saban propinsi dibagi kana sababaraha "Powiat" (sarupa kabupatén, jeung saban "Powiat" dibagi kana sababaraha "Gmina" (sarupa kacamatan)
Méh sadaya wargi Polandia maké basa Polandia salaku basa asli aranjeunna
Jarak nyaéta ngaran tutuwuhan liar anu biasa hirup di leuweung, tanah kosong, sisi basisir, atawa dipelak minangka "komoditi" "perkebunan"
Jarak bisa tumuwuh dina taneuh anu teu subur asal pH na 6 nepi ka 7 sarta "drainase" caina alus, sabab akar jarak teu kuat ku cai nu ngeyembeng
Ngabudidayakeun jarak mah gampang, nyaéta ku sikina anu geus kolot
Watang jarak wangunna buleud tur leueur, kemprong, warnana héjo aya beureuman
Daunna tunggal selang-seling, wangunna siga ramo, warnana héjo aya ogé jenis jarak anu daunna warna beureum
Kembangna warna konéng gedang
Buahna buleud tur miboga cucuk-cucuk anu beyé, warnana héjo ngora
Siki jarak ngandung minyak "ricinic" 40- 50 % anu ngandung "glyceride" tina "ricinoleic acid", "isoricinoleic acid", "oleic acid", "linolenic acid", jeung "stearic acid ricinine, cytochrome C, Lipase" sarta sababaraha enzym
Salian ti "ricin D", ogé ngandung "acidic ricin" jeung "basic ricin"
Ari daunna ngandung "kaemferol-3-rutinoside, nicotiflorin, isoquercitrin, rutin, kaempferol, quercetin, astragalin, reynoutrin, ricinine", jeung vitamin C 275 mg %
Sedengkeun minyakna ngandung "ricinoleic acid 80%, palmitic acid, stearic acid, linoleic acid, linolenic acid, dihydroxystearic acid, triricinolein 68,2%, diricinolein 28%, monoricinolein 2,9%, nonricinolein 0,9%"
Akarna ngandung "Methyltrans-2-decene-4,6,8-triynoate, 1-tridecene-3,5,7,9,11-pentyne, Beta-sitosterol"
Jarak bisa jadi ubar kanker rahim, kanker kulit, TBC, bisul, koréng, scabies, infeksi jamur, jerawat, ubar ateul, batuk, hérnia, tetanus, bronkhitis, hésé miceun (sembelit), ketombé, reumatik, ngagomplokkeun buuk, bareuh gugusi, sarta nyeri huntu
Rendang nyaéta daging anu digulé maké santen nepi ka angeunna garing, anu ancik sakur keureutan daging sarta samarana
Sanggeus aya nu nalungtik rendang mangrupa kadaharan pinunjul di tataran kabéh nagara
Ti opat puluh kadaharan nu aya, rendang jadi nomer hiji di antara nu sejénna
Daging sapi ieu dikulub sacara lalaunan nu ditambahan santen jeung deui campuran séréh, laja, bawang bodas, konéng, jahé sarta cabé, saterusna dikulub sababaraha jam pikeun nyieun kadaharan ieu ngeunah, kaambeu bau daging sapina
Kadaharan Has Minang
Minangka hiji kadaharan has, rendang junun kaluar ti rohang budayana sarta ngahontal kasohoranana tanpa dikatrol ku pihak anu ngawasa di unggal-unggal jaman
Komo, kecap ‘rendang’ geus kasebut dina loba kesusteraan Malayu klasik, salah sahijina dina Hikayat Amir Hamzah
Ieu ngabuktikeun yén rendang geus jadi kulinér nu dipikaresep kaom Malayu taun 1550-an
Kiwari, rendang teu ngan jadi pilihan pikeun kadaharan di réstoran Padang anu anu sumebar di pelosok nagari
Manéhna mindeng jadi bekel favorit waktu indit-inditan laér alatan sipatna anu tahan lila
Bayangkeun waé, rendang anu dimasak kalayan pas baris sanggup tahan nepi ka dua bulan kalayan aroma sarta citarasa anu kajaga
Dina kamekaranana, rendang dipikawanoh dina rupa-rupa jenis
Aya rendang darék, rendang bukik, sarta rendang payakumbuh
Béda di antara jenis-jenis kasebut saukur perenahna dina wewengkon mana rendang éta dijieun
Unggal-unggal wewengkon mibanda saeutik variasi cara pangolahan sarta ogé panampilan
Tapi, ti sisi rasa, bédana bisa kasebut
Sebut waé rendang darék anu ngawujud dina kelir anu leuwih hideung
Cenah, rendang darék ieu anu leuwih dipikawanoh minangka rendang asli Minang
Darék (atawa ‘darat’ dina basa Minang) mangrupa sebutan wewengkon di Minangkabau
Wewengkonna ngawengku sawatara kabupatén atawa dayeuh anu aya di barisan suku pasir, kawas Agam, Taneuh Datar, Limapuluh Dayeuh, sarta wewengkon sakurilingna
Di Minangkabau, darék ogé biasa disebut Luhak Nan Tigo (luhak anu tilu)
Tukang nyaéta jelema anu miboga kaparigelan dina hiji pakasaban leungeun, digawena ku pakakas atawa bahan anu tangtu contona batu, beusi, kai
Tukang ogé bisa disebut jelema anu pakasabanana barang jieun (ngajual, ngabenerkeun, jsb) hiji hal anu tangtu: contona ngajual daging (sayur, susu), arloji, pedati (gerobak, béca]]), sarta tukang ogé nyaéta jelema anu pakasabanana ngalakonan hiji hal sacara tetep contona tukang cukur, las, kaput, masak, nyitak jsb
Curug Cibeureum nyaéta salah sahiji curug nu aya di jero kawasan Taman Nasional Gedé Pangrango (TNGP) Cibodas perenahna di Désa Sindang Laya, Kacamatan Pacét Kabupatén Cianjur, Propinsi Jawa Barat
Pikeun ngahotal ka ieu curug perlu waktu 20 menit kalawan leumpang nyalsé
Dumasar kana peta jarak Curug Cibeureum ti panto Cibodas kira-kira 2,8 km
Di curug Cibeureum aya tilu curug di antarana curug utama nyaéta Curug Cibeureum, jeung dua curug nu lianna anu leuwih leutik, Curug Cidéngdéng jeung Curug Cikundul
Curug Cibeureum nyaéta curug anu panggedéna jeung pangpendékna di ieu wewengkon téh, perenahna anu leuwih muka jeung "shelter" nu antukna leuwih loba diriung
Ngaran "Cibeureum" sorangan asalna tina basa Sunda anu hartina cai walungan beureum, ieu ngaran téh dipaké alatan katingal warna semu beureum dina dingding batu anu kawangun tina lumut beureum anu tumuwuh kalawan "endemik" di ieu patempatan
Di beulah katuhu Curug Cibeureum nyaéta Curug Cidéngdéng, ukuranana leuwih jangkung jeung leutik
Ana pon anu paling katuhu nyaéta Curug Cikundul, perenahna luhur pisan jeung rada nyumput dina legok antara dua tebing
Katilu ieu curug téh jangkungna antara 40-50 méter jeung aya dina 1675 m ti luhur buengeut laut (dpl.)
Curah hujan di ieu wewengkon kira-kira 3.000-4.200 mm per taun
Bulan-bulan baseuh dina mangsa Oktober nepika Mei, nalika usum barat laut jeung rata-rata hujanna leuwih ti 200 mm per bulan
Bulan Désémber sepika Maret curah hujanna bisa nepika leuwih ti 400 mm per bulanna
Jeruk nyaéta salah sahiji ngaran bungbuahan anu eusina ngan sababaraha pasi
Jeruk numutkeun sajarahna tumuwuh mimiti di Asia nyaéta Cina dipercaya minangka tempat mimiti jeruk tumuwuh
Saprak ratusan warsih, jeruk geus tumuwuh di Indonésia boh sacara alami boh dibudidayakeun
Pepelakan jeruk anu aya di Indonésia nyaéta titilar urang Walanda anu ngadatangkeun jeruk amis sarta keprok ti Amérika sarta Italia
Mangpaat pepelakan jeruk minangka kadaharan buah seger atawa kadaharan olahan anu miboga vitamin anu hadé pikeun kasehatan, salah sahijina ngubaran barusuh
Di sawatara nagara geus diproduksi minyak tina kulit sarta siki jeruk, gula tétés, alkohol sarta pektin tina buah jeruk anu di piceun
Minyak kulit jeruk dipaké pikeun nyieun minyak seungit, sabun seungit, inuman sarta pikeun campuran kuéh
Sawatara jenis jeruk kawas Jeruk mipis dimangpaatkeun minangka ubar tradisional nurunkeun panas, sarta ngubaran radang dina mata
Jeruk Bali; "Citrus maxi numa" nyaéta jeruk anu asalna tina kulawarga "Rutaceae"
Ukuranna paling gedé ti batan jeruk séjénna
Jeruk bali disebut ogé jeruk pamélo anu asalna ti Magetan, Jawa Tengah, mimitina ngaran éta meureun dipatalikeun jeung tilu varietas jeruk pamélo, nyaéta pamélo nambangan, pamélo srinyonya, sarta jeruk bali beureum
Anu pamungkas, ayeuna dipikawanoh kalayan ngaran pameéo Magetan
Katilu varietas mibanda séntra pelak di Magetan
Républik Portugal mangrupa hiji nagara di Éropa bagian barat daya
Nagara ieu tepung wates jeung Spanyol di beulah kalér jeung wétan
Di beulah kulon tepung wates jeung Samudra Atlantik
Salian ti éta, Portugal ogé miboga wewengkon di Madeira, Asores, jeung Kapuloan Selvagens
Portugal ngaklaim hiji wewengkon leutik nu ngaranna Olivença nu dikawasaan Spanyol ti Kongrés Wina
Ngaran lami atawa latin ti nagara ieu nyaéta Lusitania
Kecap Portugis mindeng dipaké pikeun nyebutkeun padumuk atawa urang nu asalna ti Portugal
Kecap ieu ogé sesebutan pikeun basa nu dipaké ku bangsa ieu
Nagara-nagara nu maké basa Portugis sok disebut minangka nagara-nagara "Lusophone"
Portugal téh nagara maju jeung kaasup nagara anggota Uni Éropa, ngagabung dina taun 1986
Portugal mangrupa nagara républik kalawan Lisbon minangka ibu kota nagara
Opat komponén utama dina pamaréntahan Portugal nyaéta: Présidén minangka pupuhu nagara, Parlemén, Perdana Menteri minangka pupuhu pamaréntahan jeung mahkamah luhur
Konstitusi ngabagi kakawasaan éta jadi éksekutif, législatif, jeung yudikatif
Présidén dipilih saban lima taun, samentara Perdana Menteri dipilih langsung ku présidén jeung umumna mangrupa pamingpin ti partéy nu meunang pamilu
Institusi législatif diwangun ti 230 urang députi nu bakal ngajabat 4 taun
Ari mahkamah diwangun ti yudisial, administratif, jeung fiskal
Portugal miboga 18 distrik jeung 308 munisipalitas
Koes Plus nyaéta kelompok musik pang légendaris di Indonésia
Puluhan tembang, komo ratusan, lahir ti kelompok musik ieu, ti anu vérsi pop, pop Jawa, wirahma malayu, dangdut, pop barudak, tembang bahasa Inggris, wirahma keroncong, folk song, sarta hard beat
Anyar-anyar ieu ngaranna diabadikeun minangka kumpulan musik jeung tembang panglobana di Musieum Record Indonésia (MURI)
Kelompok musik Koes Brothers atawa Koes Duduluran mangrupa cikal bakal jumplukan Musik Koes Plus anu jadi band kasohor taun 70-an di Indonésia
Dipercaya mangrupa Pelopor Musik Pop Indonésia modérn sarta tetep aya nepi ka ayeuna sanajan pamingpinna Tonny Koeswoyo anu lahir tanggal 19 Januari 1936geus maot dina 27 Maret 1987
Kelompok musik ieu dijieun dina taun 1969, minangka katerusan ti kumpulan Koes Duduluran
Koes Duduluran jadi pelopor musik pop and rock 'n roll, komo kungsi dipenjara alatan musikna anu dianggap ngawakilan aliran pulitik kapitalis
Di waktu éta keur garang-garangnya gerakan anti kapitalis di Indonésia
Ti jumplukan Koes Duduluran ieu lahir tembang-tembang anu pohara populér kawas "Bis Sekolah", "Di dalam Penjara", "Telaga Sunyi", "Lagu Saya Sendiri" sarta loba kénéh deui
Hiji anggota Koes Duduluran, Nomo Koeswoyo kaluar sarta digantikeun Murry minangka drummer
Sanajan panggantian ieu awalna ngabalukarkeun masalah dina diri salah sahiji anggotana nyaéta Yok anu kabeuratan jeung jelema luar
Ngaran Duduluran saterusna diganti jeung Plus, hartina plus jelema luar: Murry.Sabenerna, tembang-tembang Koes Duduluran leuwih alus ti sagi harmonisasi ( kawas lagu Telaga Sunyi, Dewi Kangen atawa Bis Sekolah) dibandingkeun lagu-lagu Koes Plus
Waktu éta Nomo iwal bermusik ogé mibanda pakasaban sampingan
Samentara Tonny ngalakonan totalitas dina musik anu nyieun Nomo kudu milih
Pamustunganana Koes Duduluran kudu robah
Jumplukan Koes Plus dikolakeun ku almarhum Tonny Koeswoyo (anggota pangkolotna ti kulawarga Koeswoyo)
Koes Plus sarta Koes Duduluran kudu dicatet minangka pelopor musik pop di Indonésia
Hésé dibayangkeun sajarah musik pop urang tanpa kehadiran Koes Duduluran sarta Koes Plus
Talari mawakeun tembang ciptaan sorangan nyaéta talari anu diciptakeun Koes Duduluran
Saterusna talari ieu dituluykeun Koes Plus jeung albeum serial volume 1, 2 sarta saterusna
Kitu dijieun, Koes Plus henteu langsung meunang simpati ti pecinta musik Indonésia
Piringan hideung albeum kahijina sempet ditampik sawatara toko kaset
Maranéhanana komo nyeungseurikeun lagu "Kelelawar" anu sabenerna alus ogé
Albeum Koes Plus
1969 1970 1971 1972 1973 1974 1975 1976 1977 1978 1979 1980 1981 1982 1983 1984 1985 1987
Songkét nyaéta tinun anu disulam ku benang benang emas (pérak), biasana dipakéna ku kaom wanoja
Tinun songkét mangrupa salah sahiji warisan budaya Karajaan Sriwijaya, anu nepi ka kiwari terus mekar sarta jadi kabanggaan masarakat Sumatera Kidul (Sumsel)
Pikeun masarakat Sumsel, harti salembar lawon songkét baris ngawarnaan tahapan kahirupan maranéhanana saprak lahir nepi ka ajalna
Ti selembar lawon ieu ogé jelema nyadar ayana budaya luhur mangsa ka tukang, anu nyieun leungeun-leungeun mangsa kiwari bisa parigel dina salambar demi salmbar benangna jadi lembaran lawon anu pinuh cita rasa luhur
Sajarah nyatet saprak diwanohkeun ku padagang Cina sarta India dina Abad VIII, ngan pengrajin Sriwijaya anu bisa nyampurnakeun téknik tinun songket ku kituna ciri motif sarta kualitas songkét warisan budaya Sriwijaya ieu ajén senina téh luhur
Nepi ka kiwari kacatet aya ratusan pola has songkét asalna ti Pelembang di antarana motif Bungo Ujung, Nago Besaung, Bungo Melati, Terima Pérak, Pacar Cina, Tetes Mider, Tiga Negri, Jando Beraes, Bungu Pacik, sarta loba deui
Dina nyieun tinun songkét dipigawé dina dua tahap
Tahap kahiji nyaéta ninun lawon dasar kalayan kontruksi tinunan rata atawa polos
Carana benang-benang anu baris dijadikeun lawon dasar (ditinun) disambungkeun ka paso
Posisi benang anu budeur ieu ku masarakat Pandai Sikek disebut "benang tagak"
Sanggeus éta, benang-benang kasebut direnggangkeun jeung pakakas anu disebut palapah
Dina waktu ngasupkeun benang-benang anu arahna malang, benang tagak dipantengkeun jeung pakakas anu disebut palapah
Ngasupkeun benang-benang arahna malang ieu rélatif gampang alatan masih dibantuan kalayan pancukia kalayan itungan nu tangtu nurutkeun motif anu baris dijieun
Sanggeus éta, pengrajin ngagerakkeun karok ku cara nincak salah sahiji tijak-panta pikeun misahkeun benang sakitu rupa, ku kituna saprak ngasupkeunna kalayan gampang, boh ti arah kénca ka katuhu (ngaliwatan sakumna widang karok) boh ti katuhu ka kénca (sacara gunta-ganti)
Benang anu posisina malang éta sabot dirapetkeun kalayan karok anu bersuri baris nyieun lawon dasar
Tahap kadua nyaéta nyieun wanda hias kalayan benang emas
Carana rada hésé alatan pikeun ngasupkeunana ka lawon dasar kudu ngaliwatan itungan anu tarapti
Dina hal ieu bagian-bbagian anu ngagunakeun benang lusi ditangtukeun jeung pakakas anu disebut pancukie anu dijieun ti awi
Cenah pakasaban ieu méakkeun waktu anu cukup lila alatan benang lusi/lungsin éta kudu diitung hiji-hiji ti sisi katuhu lawon nepi ka sisi kénca lawon nurutkeun itungan nu tangtu luyu jeung conto motif anu baris dijieun
Sanggeus jalur benang emas éta dijieun kalayan pancukie, mangka rohang pikeun nyimpen turak éta digedéan jeung pakakas anu disebut palapah
Saterusna, benang mas kasebut dirapetkeun hiji-hiji , ku kituna nyieun wanda hias anu dipikahayang
Minangka catetan, lawon songkét teu kaci dilipet kudu digulung kalayan kai buleud anu diameterna 5 cm
Hal ieu perlu dipigawé pikeun ngajaga sangkan wangun motifna tetep alus sarta benang mas-na henteu pegat, ku kituna songkétnya tetep dina kaayaan alus sarta rapih
Makam Godog nyaéta makam nu aya di daérah Gunung Karacak perenahna di Désa Lebak Agung, Kacamatan Karangpawitan Garut
Ieu makam dipercaya minangka makam Prabu Kéan Santang, putra Prabu Siliwangi ti Karajaan Pajajaran
Hal ieu ogé kacutat dina sawatara naskah kayaning Babad Godog, Babad Pasundan, jeung Wawacan Prabu Kéan Santang Aji
Dina naskah-naskah éta dicaritakeun yén Kéan Santang téh putra Prabu Siliwangi jeung Nyi Subang Larang ti Karajaan Pajajaran
Sanggeus ngagem Islam di Mekah, ngaranna robah jadi Sunan Rohmat atawa Syéh Rohmat
ku lantaran dimakamkeuna di Godog, disebut ogé Sunan Godog
Sunan Godog atawa Kéan Santang nyaéta nu nyebarkeun agama Islam dina ahir abad ka-15 nepi ka awal abad ka-16 di daérah Timbanganten (kiwari daérah Samarang, Tarogong, Kadungora, Lélés)
Numutkeun folklor lianna nu mekar di daérah Garut, nalika Kéan Santang balik ti Mekkah, anjeunna mawa taneuh nu disebarkeun di daérah-daérah di Indonésia
Dina tiap taneuh éta murag mangrupa tempat lahirna wali songo
Nalika rék asup ka Gunung Suci, taneuh nu dibawana godeg
Lantaran éta ngaran Godog lahir, nepi ka Kéan Santang kasohor jadi Sunan Godog
Loba mitos nu nyaritakeun hal ieu
di antarana aya nu nyebutkeun yén Kéan Santang kungsi paséa jeung bapana Prabu Siliwangi alatan Prabu Siliwangi nolak pikeun disunatan tur embung ngagem agama Islam sakumaha nu dipikahayang ku Kéan Santang
Tapi Kéan Santang teu peunggas harepan, nepi ka tuluy ngungudag bapana sangkan sadia jadi muslim
Tepi ka ahirna mah Prabu Siliwangi téh ngahiang
Makam Godog jumlahna aya 9 makam nu ngawengku 1 makam Sunan Godog sarta 8 makam para ponggawana
Ieu makam ngajajar ti mimiti ponggawa nu kahiji nepi ka nu kadalapan, tuluy makam Sunan Godog aya di luhureun gunung
Ukuran makam ampir sarua kurang leuwih 2m x 1m
Makam Sunan Godog aya di jero wangunan pasagi panjang
Unggal bulan Mulud sok diayakeun upacara ngalungsar atawa turun jimat
Upacara ieu dilaksanakeun unggal tanggal 14 Mulud minangka ébréhan rasa panghormat ti masarakat ka Sunan Godog alatan jasana dina nyebarkeun agama Islam
Ébréhan panghormat ieu dilaksanakeun ku cara ngamumulé barang pusaka saperti rupa-rupa keris, kitab, Al-Quran, Cis, Skin, jeung sajabana
Barang-barang ieu diturunkeun tina jero peti tuluy diteundeun di luhureun makam, tuluy dikumbah hiji-hiji maké cikembang jeung digosok maké minyak seungit sangkan teu babari karahaan, nu dilaksanakeun ku kuncénna
Kiwari, makam Godog loba didatangan ku nu jarah
Ku sabagéan masarakat, makam ieu dianggap karamat lantaran Kéan Santang kalungguhanana sajajar jeung para wali nu gedé jasana dina nyebarkeun agama Islam di pulo Jawa
Nu daratang ka ieu makam, henteu ti daérah Jawa wungkul, tapi loba ogé ti luar Jawa
Diandra Paramitha Sastro Wardoyo, atawa leuwih dipikawanoh Dian Sastro lahir di Jakarta, 16 Maret 1982
Alumnus Fakultas Filsafat Universitas Indonésia angkatan 2001 ieu lulus skripsi taun 2007
Nyokot judul 'Béauty Industrial Complex', Dian Sastro lulus dina peunteunna 8,57 (A), sarta IPK pamungkas 3,2
Dian Sastro nyaéta awéwé anu kasebut tomboi, karesepna waé maen baskét, pencak silat, sarta kémping
Nepi ka babaturan lalaki Dian Sastro di sakola nangtangna pikeun nuturkeun pasanggiri "Gadis Sampul"
Hasilna bener-bener teu kasangka
Dian Sastro teu ngan junun ngabuktikeun mahér dangdan
Manéhna ogé nyabet gelar pinunjul Gadis Sampul 1996 éta
Saprak harita, paras geulisna mindeng mecenghul di majalah
Manéhna ogé getol jadi modél klip vidéo
Tilu vidéo klip Sheila on 7, kawas "Dan", "Anugerah yang Terindah", sarta "JAP", mintonkeun mahasiswa Jurusan Filsafat Universitas Indonésia éta jadi modélna
Ngaran Dian Sastrowardoyo dipikawanoh minangka aktris parigel ieu ngamimitian popularitasna liwat peranna dina film Ada "Apa dengan Cinta" (2002)
Peranna minangka cinta dina film arahan Rudi Sudjarwo kasebut ogé nganteurkeun dirina minangka pinunjul Festival Film Indonésia (FFI) pikeun katégori aktris pangalusna
Sajaba minangka béntang Lux, Dian Sastro ogé jadi host "Kuis Super Milyader 3 Milyar" dina 2007
Salah sahiji nu mawa obor dina ajang Olimpiade 2008 ieu mecakan pakasaban anyar
Cacak teu laér-laér ti dunya film, tapi ayeuna manéhna kudu midang dobel
Sajaba maen film, manéhna ogé jadi produser dina film DRUPADI
Di panungtung taun 2008, Dian Sastro balik 'sanding' babarengan Nicholas Saputra
Maranéhanana dipasangkeun deui di film "3 DOA 3 CINTA" karya sutradara Nurman Hakim
Komo dina International féstival of Asian Cinema Vesoul film ieu junun ngahontal pangajén Grand Prize of the International Jury
Cacak arang témbong di télévisi atawa layar kaca, tapi teu hartina Dian Sastro kaleungitan pamorna
Kabuktian dina ahir Oktober 2009, manéhna kapilih jadi brand ambassador Samsung Corby babarengan Nicholas Saputra
Di antara saabrek kagiatanana, Dian Sastro tétéla masih paduli jeung kaayaan sosial di sakurilingna
Mimiti tina kaprihatinan nempo barudak Indonésia anu kurang meunang perhatianna, manéhna ogé ngadegkeun yayasan Dian Sastrowardoyo
Sanggeus nikah, prestasi Dian Sastro di widang entertaiment kabuktian henteu kaeureunkeun kalayan dipilihna dirina minangka brand ambassador L'Oréal Paris pikeun Indonésia
Dian Sastro kapilih alatan kageulisan has Indonésia anu kaluar dina beungeutna
Dian Sastro kungsi boga hubungan jeung Abi Yapto, anak pangusaha kahot, Yapto S Soerjosoemarno, sarta papisah kira-kira Agustus 2006
Sabot masih hubungan jeung Abi, Dian Sastro ogé deukeut jeung penyiar radio Prambors, Warman Nasution
Dian Sastro ogé kungsi dikabarkeun deukeut jeung Moreno Suprapto, cacak nepi ka ayeuna incu inohong pergerakan nasional Prof Mr Sunario Sastrowardoyo, ieu ngaku masih single
Sanggeus bérésan jeung Abi Yapto, hubungan asmara Dian Sastro henteu loba disebut-sebut ku média
Mimiti Nopémber 2009 aya béja lamun manéhna geus tunangan jeung kabogohna, Indraguna Sutowo
Dina 13 April 2010 Dian Sastro ahirna nikah jeung Indraguna Sutowo
Ondangan saloba 4000 siki ogé geus disiapkeun, jeung rencana akad nikah anu dilangsungkan di Hotél Darmawangsa sarta resepsi di JJC
Artis Dian Sastro ngalahirkeun budak kahijina dina poé minggu 17 Agustus 2011 jam 15.14 WIB
Pamajikan pangusaha Indraguna Sutowo éta ogé méré ngaran anakna Syailendra Sutowo
Béntang film ieu ngalahirkeun Syailendra Sutowo nu beuratna 33 kg sarta jangkungna 48 cm di Rumah Sakit Bersalin YPK, Menteng, Jakarta
Jeruk Lémon nyaéta sarupaning jeruk nu rasana haseum biasana dipaké pikeun bungbu masak
Mangpaat jeruk lemon pikeun kaséhatan geus dipikawanoh salila mangtaun-taun lilana
Lemon ngandung loba zat, hususna kalsium, magnesium, vitamin C, bioflavonoid, pektin sarta limonin anu ngaruh dina daya tahan awak sarta anti "infeksi"
Katut sawatara mangpaat alami lemon anu geus kabuktian saprak jaman baheula
Lamun pilek, awak ngagibrig alatan harééng, lemon bisa ngurangan gejala-gejala kasebut, carana jieun jus ti hiji jeruk lemon dicampur jeung sacangkir cai panas sarta madu tuluy inum geura-giru sanggeus dijieun, tuluy-tinuluy saban dua jam nepi ka panasna turun
Lemon kaceluk minangka anti bakteri sarta anti virus anu ngagancangan prosés ngubaran barusuh, carana campurkan jus lemon seger kalayan sagelas cai haneut dipaké kukumur tilu kali sapoé, ieu kudu rutin dilakonan sangkan téréh cageur
Lemon ngandung "asam sitrat" anu éféktif ngubaran jerawat, Vitamin C dina buah jeruk lemon nyieun kulit bersih sarta sipat "alkali"na bisa maéhan sawatara jenis bakteri cukang lantaran jerawat
carana nyaéta :kahiji usapkeun jus lemon seger dina jerawat jeung ramo bersih atawa bal kapas, ingkeun sapeuting, tuluy isukna sibeungeut ku cai bersih, sangkan leuwih gancang cageur paké campurkeun ogé madu pigawé dua kali sapoé
Panalungtikan némbongkeun yén lemon bisa nenangkeun sarta ngaleungitkeun rasa capé, lieur, sarta geumpeur, ngambeu bau minyak lemon éféktif ngaronjatkeun konsentrasi , leuwih hadé maké aroma lemon minangka seuseungitan pikeun di rohangan pikeun ngaronjatkeun efisiensi gawé
Kulit lemon éféktif ngaleungitkeun sasanggaleun dina leungeun, carana teundeun sapasi jeruk lemon sakandel 5 mm ka leungeun anu sasanggaleun tuluy gasrok-gasrokkeun kana kulit sapeupeuting mah
Justin Drew Bieber atawa leuwih dipikanyaho Justin Bieber, nyaéta penyanyi rumaja asal Kanada, lahir di Strartford, Ontario,Kanada, 1 Maret 1994
Bieber mangrupa budak rumaja anu boga kaparigelan otodidak (drum, gitar, piano sarta tarompét) dina umur 15 taun, manéhna geus jadi fénomena di Youtube ngaliwatan pintonanna dina tembang-tembang ti artis-artis kawas Usher, Ne-yo sarta Stevie Wonder Justin mangrupa budak ti pasangan Pattie Mallette sarta Jeremy Bieber nu nikah di umur nu ngora kénéh, tapi ahirna papisah pas Justin umur 2 taun
Geus lain rusiah yén Justin mibanda kaparigelan pikeun maénkeun pakakas musik, tapi kabéh jelema kataji ku sora Justin saprak dina pasanggiri nembang di dayeuhna
Dina umur 12 taun, Justin miluan pasanggiri nembang di dayeuhna, Stratford, sarta meunang jawara kadua
Saprak harita manéhna nyimpen pintonanna sarta ngunjal di Youtube, pikeun babaturan anu teu sempet nempona témbangna
Dina sawatara vidéona, Justin mawakeun lagu-lagu sawatara penyanyi kahot kawas Usher, Justin Timberlake, Ne-yo, Chris Brown, sarta Stevie Wonder kalayan vérsina sorangan
Teu lila, Usher sapuk ngorbitkeun Justien ngaliwatan label rékaman Island Record dina Oktober 2008
Pikeun leuwih alus karir musikna Bieber sarta indungna pindah ka Atlanta
Albeum kahiji Bieber anu dirilis dina bulan Juli 2009, MY WORLD, meunang pangbagéa cukup hadé
Hit single kahijina, ONE TIME, anu mintonkeun Usher minangka vocal guest nu nyicingan peringkat 20 dina daptar runtuyan tembang di Kanada sarta Amérika
Single-single anu dirilis saterusna meunang pangbagéa teu éléh sohorna
ONE LESS LONELY GIRL, LOVE ME, sarta FAVORITE GIRL, nyicingan peringkat 40 Hot Bilboard
MY WORLD ogé meunang Platinum sarta Golden di Amérika sarta Kanada
Pikeun ngapromosikeun albeumna, Bieber ngalakonan sauntuyan pintonan penting
Waktu Natal 2009, Bieber aya di Gedong Bodas di hareupeun Présidén Barrack Obama sarta pamajikanana
Bieber ogé aya di MTV sarta sawatara acara langsung séjén kawas Saturday Night Live sarta Kids Choice Awards
Sajaba nembang, Bieber ogé kungsi jadi présenter pikeun Grammy Awards ka-52
Prestasina dina dunya musik nyieun manéhna jadi penyanyi pop solo pangngorana anu sanggup mingpin musik jaman ayeuna
Populéritas Justin sarta umurna anu masih rumaja nyieun Justien jadi béntang pariwara produk anti jerawat
Produk ieu sorangan nyaéta produk anu cukup sohor di Amérika Sarikat, nyaéta Proactiv
Sawatara béntang kahot kawas Kate Perry sarta Jessica Simpson nu kungsi jadi béntang pariwara saméméh Justin
Dina MTV VMA 2010, Justin meunangkeun nominasi The Best New Artist ngalawan Kesha
Sajaba ti éta, dirina ogé baris ngeusian acara akbar ieu kalayan kolaborasi babarengan B.o.B
Justin ogé dikabarkan baris duét jeung Kanye West alatan kolaborasi anu maranéhanana dina lagu West anu dijudulan Runaway Love
Dina ajang nu kasohor MTV VIDÉO MUSIC AWARDS 2010 anu diayakeun dina 12 Séptember 2010, Justin ngahontal pangajén minangka Best New Artist kalayan tembang babarenganna jeung Ludacris anu dijudulan Baby
Parebut sééng nyaéta kasenian has Cimandé, Kacamatan Caringin, anu baheulana sering ditampilkeun dina acara kawinan
Dina éta kasenian, para jawara silat Cimandé ti pihak lalaki nyobaan ngarebut sééng nu aya di pihak awéwé